JUMAL KÕNELEB
Tere ja tere tulemast kuulama, mida Jumal räägib.
Jumal võib rääkida meiega otse südames,
aga kui tahad teada, mida Jumalal on sulle öelda
ja milline Jumal on, peaks esmaseks allikaks olema Jumala Sõna e Piibel.
Piibel ilmutab meile väga selgelt Jumala tahet pea kõigil elualadel.
Piibel räägib ka, milline Ta on.
1.Johanneses ütleb Johannes selgelt, et Jumal on valgus
ja Temas ei ole mingit pimedust.
Milline inimene isana sooviks lapsele midagi muud kui head?
Ainult haige inimene soovib oma lastele muud kui head.
Iga terve mõistusega isa või ema soovib lapsele head.
Nõnda ka Taevane Isa. Ta ei soovi meile midagi muud kui vaid head.
Täna räägime sellest, et haigetena võime 100% kindlad olla selles, et..
- Jumal soovib meid tervendada. Iga kord.
Piibel ütleb, et Jumal on meie ravija.
Loeksin uuesti Uuest Testamendist Matteuse 12:15:
"Ja paljud järgisid teda, ja ta tegi nad kõik terveks."
Matteuse 14:36 "Ja nii paljud, kui puudutasid (Teda), said terveks."
Luuka 6:19 "Ja kõik rahvas püüdis teda puudutada,
sest vägi lähtus temast ja parandas kõik."
Kui oled haige, tahab Jumal sind tervendada.
Kas tead, et lugedes neid imelisi kirjakohti, ütleb Piibel,
et Jumala Sõna on ravim.
Mitte minu ja Jani jutt, vaid Piibli kirjakohad, mida jagame,
on sulle praegusel hetkel ravim.
Lülita end usurežiimile, ava oma süda praegu, sest Püha Vaim on seal
sinuga ja Tema tervendav võidmine voolab sellel hetkel
sinu kehasse nende sõnade kaudu. Püha Vaimu kaudu on Jeesus seal.
Kus kaks või kolm on koos Jeesuse nimel,
seal on ka Tema nende keskel.
Samal moel nagu Jeesus oli 2000 aastat tagasi siin maa peal,
on Ta Püha Vaimu kaudu siin meiega täna. Ta on seal sinuga kodus täna.
Ta on sama eile, täna ja igavesti. Ta tahab tervendada sind täna,
just täna. Võta vastu, istu, naudi ja las tervendav võidmine voolab
su ihusse kogu selle saate ajal.
Nüüd on sul pool tundi aega tervenemine vastu võtta.
Võimas!
Mitte selle pärast, et mina ja Jan oleksime nii head,
vaid et see sõna on nii võimas!
Lülituge usukanalile ja laske usul kasvada ja innustuge.
Usk tuleb kuulmisest ja kuulmine... -Kristuse Sõna kaudu. -Aamen.
Nüüd on tervenemise aeg!
Jumala tahe on üheselt tervendada. Kust kõik haigused siis tulevad?
Oluline on sedagi teada.
Kui Jumala soov on parandada, miks on siis nii palju haigusi?
Piibel ütleb ka seda.
Piibel räägib, et maailm sattus pattulangemise tagajärjel needusse.
Sellest räägib nt. 5.Moosese 28:15-...
Siin on räägitud, mida kõike see needus endaga kaasa tõi.
See ei kuulunud Jumala algsesse plaani. Seal mainitakse haigusi.
Needuse juurde kuuluvad hullus, pimedus, vaimuhaigus, katk,
mingi kõhetustõbi, palavikud, põletikud, paised, nahahädad,
sügelised, millest ei parane jne.
Kõikvõimalikud haigused on needuse tagajärg. Selle põhjus oli kogu
maailma pattulangemine Aadama ja Eeva tegude tõttu.
Aga see pole Jumala tahe.
See mida me maailmas näeme, ei väljenda alati Jumala tahet.
Jumala tahe väljendub Tema Sõnas.
On nii oluline juurutada oma usk Jumala Sõnasse,
mitte sellesse, mida näed või koged.
Siis on su usk tugeval alusel, mis püsib.
Nüüd aga sellest imelisest saladusest,
mile avastasime seda asja uurides Jumala Sõnast.
Kui kogu maailm oli needuse all, siis tuli keegi. Kristus!
Temast räägitakse Gl. 3:13-14 imeline saladus:
"Kristus on meid lahti ostnud käsu needusest, kui Ta sai needuseks
meie eest- sest on kirjutatud;"Neetud on igaüks, kes puu küljes ripub."
Kristus sai needuseks meie eest. Miks? Loeme salmist 14:
"Et Aabrahami õnnistus saaks paganaile osaks Jeesuses Kristuses
ja meie usu kaudu saaksime Vaimu tõotuse." Mida see tähendab?
Jeesus võttis needuse ja murdis selle võimu. Jeesus sai neetuks
meie pärast, et meie oleks vabad. Et meie ei peaks enam kunagi elama
needuse all, vaid saaksime osa Aabrahami õnnistusest.
Jumala õnnistus tuleks meie ellu.
Seda lugedes mõistsin, et haigused ei kuulu minu ellu!
Jeesus on surnud minu eest, Ta on vabastanud mind needuse väe alt,
mingisugused haigused ei kuulu mu ellu. Võin olla kõigist vaba!
Ka sina, kallis vaataja, võid uskuda, et ükski tõbi,
palavik või nakkushaigus või arstidele teada haigusenimetus
ei kuulu enam su ellu!
Sa ei ole enam needuse all. Oled õnnistuse all!
Tahaksin rääkida siinkohal, kuidas me sellest teada saime.
Me ju tuleme kodudest, kus ei räägitud kunagi usuasjadest.
Usule tulles polnud me midagi kuulnud, sellest,
et Jumal tervendab.
Me läksime toredasse kogudusse, kus kuulutati tervenemist.
Mäletan, et oli võimalus tunnistada, mida Jeesus on teinud meie eludes.
Ette tuli täiesti tavaline koduperenaine,
kelle ümber sehkendasid tema neli väikest last.
Ta jutustas, et oli istunud lastega liivakasti äärel ja sinna oli
tulnud üks teine ema oma lastega.
Nad vestlesid ja teine ema kurtis pikaajalist põlvevalu.
Kristlasest ema ütles:"Kristus on sama eile, täna ja igavesti.
Kas tead, et Jeesus tervendab veel tänapäeval?"
Minu kõrvad läksid kikki - mis ta ütles?
Jeesus tervendavat tänapäeval!? Seda ma tahan kuulda!
See Marjuti-nimeline ema kinnitas, et Piibel ütleb, et kui usklikud
panevad käed haigete peale, siis need saavad terveks. - Aamen!
"Kas ma saaksin su eest palvetada?" Teine ema oli nõustunud.
Marjut pani käe haige põlve peale, palvetas lihtsa palve Jeesuse nimel
ja see põlv sai terveks!
Ja kui ma vaatasin Marjutit seal, täiesti tavalist ema, kes ei erine
mingil moel minust. Mul on kaks väikest poega, tal on kolm,
ta pole käinud piiblikoolis, ta pole jutlustaja naine ega jutlustaja...
Ta on samasugune kui mina! Kui tema sai sellega hakkama,
pole mingit põhjust, miks mina ei võiks seda õppida
või miks see ei võiks minuga juhtuda!
Viskasin välja usuankru, lootuseankru: Seda ma tahan!
Kui see on võimalik, siis seda ma tahan!
Hakkasime Janiga seepeale õppima ja lugema ja otsima, mida Piibel
räägib tervenemisest ja meie elu muutus!
Meie lapsed hakkasid tervenema, me ise tervenesime!
Selle õppimise kaudu, Jumala Sõna lugemise kaudu
on see jätkunud 20 aastat!
Minu ihus pole praegu ühtki haigust.
Ma olen 42aastane ja mul pole ühtki haigust.
See pole tulnud niisama. Haigused on püüdnud tulla küll.
Mul on olnud astma, kopsudes augud, kassiallergia, õietolmu allergia -
Issand on tervendanud mind Jumala Sõna kaudu kõigest!
- Halleluuja!
Sellepärast me tahame seda rääkida. Ja oleme nii elevil.
Sest Sõna toimib! - See toimib! - Sellest jätkame peale pausi.
JUMAL KÕNELEB
Jesaja 53:4-5 "Tõepoolest võttis Ta enese peale meie haigused ja
kandis meie valusid. Meie aga pidasime teda vigaseks,
Jumalast peksetuks ja vaevatuks! Ent teda haavati meie üleastumiste
pärast, löödi meie süütegude tõttu! Karistus oli tema peal, et meil
oleks rahu, ja tema vermete läbi on meile tervis tulnud!"
Jumala Sõna toimib tõesti kõigil aladel, ka tervenemise alal.
Eriti suurepäraselt ja imeliselt just tervenemise osas.
Kui su süda kuulates on avatud ja usk süttib,
võid täna haigena saada usus tervenemise.
Jumala Sõna on ravimiks kogu meie ihule.
Ilmutus sellest, mida Jeesus meie eest tegi,
muutis kogu meie elu murranguliselt.
Juba see, et Jeesus suri meie pattude eest, oli nii suur asi,
et andsime oma elud Jeesusele. Umbes kahekümneaastastena.
Tahtsime elada Jeesusele kogu ülejäänud elu.
Sellest olekski piisanud. Olime valmis teda teenima juba selle eest,
et ta oli surnud meie pattude eest ja andnud meile igavese elu.
Aga siis kuulsime ja leidsime piiblist, et Jeesus ei surnud
ainult meie pattude eest, vaid nagu enne pausi ütlesin -
Ta murdis kogu needuse võimu meie elust.
Kuulake, mida Piibel ütleb selle kohta,
mida Jeesus tegi meie eest ristil surres -
Jesaja 53:3 on prohveteering sellest:
"Ta oli põlatud ja inimestest hüljatud, valude mees ja haigustega
tuttav, niisugune, kelle pealt silmnägu ära pööratakse:
ta oli põlatud ja me ei hoolinud temast!
Aga tõepoolest ..."
Ta polnud põlatud ega ristil niisama, vaid Ta:" võttis enese
peale meie haigused ja kandis meie valud! Meie aga pidasime teda
vigaseks, Jumalast peksetuks ja vaevatuks! Ent teda haavati meie
üleastumiste pärast, löödi meie süütegude tõttu!
Karistus oli tema peal" - miks? - "et meil oleks rahu
ja tema vermete läbi on meile tervis tulnud!"
Tema haavade kaudu me oleme juba terveks saanud!
Ta juba kandis meie haigused! Mineviku vormis!
Juba kandis, võttis enese peale meie valud.
Kogu aeg minevikust jutt.
Tema haavade kaudu on meile tervis tulnud!
Tema haavade kaudu oleme me terveks saanud! Halleluuja!
Me oleme tervenenud tema haavade kaudu ja tõepoolest Ta võttis enese
peale meie haigused!
Oleme kuulnud tuhat korda, et Ta kandis meie patud, seda me teame!
Siin aga on kirjas: "Tõepoolest, ta võttis enese peale meie haigused".
Meie - minu - sinu - kõigi - teie - meie kõigi haigused!
Miks siis mina neid kannan?
See on ju Vana Testamendi prohveteering. Psalm 103:3:
"Tema annab andeks kõik su pahateod Tema parandab kõik su tõved!"
Milline lubadus! Ja Jeesus täitis selle - Ta on andnud kõik sinugi
patud andeks. Juba andnud kõik! Ta kandis kõik sinu haigused!
Võimas!
Palvetan, et mõistaksid seda. Usu Jumala Sõnasse!
Ära usu olukordadesse! Ära usu, mida teised ütlevad! Ära usu neid!
Usu Jumala Sõnasse!!! Ta juba kandis kõik su tõved!
Kuidas need kaks asja kokku panna?
See, et loen Piiblist need sõnad, leian selle, mida Jan luges,
et Ta sai needuseks meie eest ja tõepoolest võttis enese peale
meie haigused ja ometi ma tunnen seda haigust oma ihus?
Olen kristlane ja tunnen et olen haige, arst kinnitab, et olen haige
aga Piiblis on kirjas teisiti.
Mida see tähendab? Miks see on nii? Miks ma pole saanud terveks?
Kuidas seda saada, ütle Joy! Kuidas see Sõna saaks tõelisuseks?
Kuidas? Mida te teete? Küsi seda? Ka meie tegime seda.
Hakkasime küsima: Miks siin on nii kirjutatud ,aga mu lapsed on haiged!
Miks nad on kõrvapõletikus? Miks on kõhutõved?
Miks mul on see jube astma? Miks?
Ja ometi loeme, et Jeesus, Sa tervendasid kõik need inimesed
Piiblis ja on kirjas, et oled sama eile, täna ja igavesti!
See ärritab! Miks mul on need haigused???
Ära anna alla, nagu meiegi ei andnud alla,
otsustasin mõista ja uskuda seda asja!
Seda enam, et kuulsime lugusi,
et tänapäeval on keegi paranenud usu kaudu.
Seejärel sain selle raamatu, kus tunnistus teise järel
on kirjas inimeste tervenemislood.
Mitmed räägivad, et on leidnud eluviisi- elu jumalikus tervises!
Mis asi see veel on? Aga tead, see on võimalik!
Jumala Sõna kaudu, kui see avaneb, hakkan mõistma, et ta tõesti
kandis mu haigused. Ta kandis need!
Hakkan südame silmadega nägema et mu gripp ongi ristil!
Mu süda avaneb selle Sõna läbi, usk kasvab tasapisi.
Mida enam ma loen ja uurin, seda enam usk kasvab
ja süda avaneb rohkem: see on tõde! See on tõde minu elus, tõepoolest!
Tervenemise jõud üha kasvab mu elus ja mu süda viimaks mõistab,
et Ta on kandnud mu haigused.
Sel hetkel saab mõistmisest usk ja tervenemine tuleb ja täidab iga
ihuraku ja läheb edasi lastele ja ka lapsed tervenevad!
Nii see töötab! Sõna külvamise kaudu.
Nagu oleme varemgi rääkinud. Aamen!
Oled mullegi mitu korda öelnud, et räägid seda Jumala Sõna endale
ja mõtled selle üle. Ma teen sama.
Me tahame teha tühjaks sellise suhtumise, et istuda kodus ja
oodata, kas Jumal kunagi tervendab.
On palju usklikke, kes ootavad, et äkki Jumal tervendab
ja on selleski ebakindlad, kas Jumal tahab tervendada.
Selles suhtes ei pea küll kunagi enam kahtlust olema!
Jumala tahe on üheseltmõistetavalt tervendada haiged.
Jeesus näitas seda. Sa ei pea ka ootama!
Nagu oleme varem rääkinud - Jumala Sõna on seeme,
mida oma südamesse külvates, nagu Joy ütles,
hakkab see kasvatama vilja oma liigi järele. Iseenesest.
Haara juba täna Jumala Sõnast!
Ära oota päevagi kauem ega sekunditki.
Hakka lugema tervendamiskirjakohti, usu neid, mõtle nende üle
ja su usk kasvab, nagu Joy ütleski.
See sõna sünnitab tervist sinugi ihus.
Markuse 4:26 ütleb Jeesus: "Nõnda on Jumala riik: nagu inimene
viskab seemne maa peale" - seeme on Jumala Sõna
nagu Jeesus siin varem ütles.
Jumala riik ja tervis, mis Jumala riigi juurde kuulub,
on nagu inimene viskab seemne maa peale -
ta külvab selle südame maa peale ehk me loeme ja
külvame sinu südamesse seda Jumala Sõna ...
"heidab magama ja ärkab üles öösel ja päeval, ning seeme tärkab ja
loob pea, nõnda et inimene ei tea, kuidas."
Me ei peagi teadma, kuidas see seeme kasvab!
Maa kannab vilja iseenesest.
See on just imeline, et ei pea usus kasvu pingutama, vaid peab
külvama Sõna seemneid.
Usku ei saa pigistada, aga usk tuleb kuulmisest,
sõna seemneid külvates.
Lugedes, vaadates neid sõnu, kuulates, lastes Jumala Sõna
kõrvaavadest, silmaavadest ja suust sisse, rääkides Jumala Sõna, läheb
Sõna sisse ja iseenesest kannab vilja. Ja kui vili on küpsenud,
saadab Ta sirbi , sest lõikusaeg on käes.
Oled ehk võidelnud kaua mingi haigusega.
Me ei taha sind kuidagi materdada.
Tunned ehk süüd, et Sul puudub usk.
See võibki nii olla, et Sul pole usku.
Kurb, et mitmed ootavad, et äkki kunagi mul saab olema usku.
Jumala Sõna ütleb selgelt, millest usk tuleb.
Usk tuleb Tema Sõnast.
Tahame sind vaid julgustada, et haaraksid kinni Jumala Sõnast,
haarad lubadustest ja hakkad külvama neid julgelt ja innukalt
oma südamesse, oma hinge.
Saad näha vastuseid! Päris kindlasti!
Sõna ütleb, et kes Tema peale st. Jumala Sõna peale loodavad,
ei jää häbisse. Tema Sõna on tõde.
Palvetame. Oleme rääkinud juba kaks osa
järjest tervenemisest ja oled kindlasti lugenud ja kuulanud Sõna.
Jumala Sõna on läinud su südamesse, su süda on kindlasti praegu avatud.
Usu uks on praegu lahti ja Jeesus on seal, sinu juures praegu!
Ta tahab sind puudutada just nüüd, just täna! Täna on päästepäev!
Pane käsi haige koha peale ja sellel hetkel Jeesus tuleb
sind tervendama. Nüüd sa võtad selle vastu!
Täna sa võtad selle vastu, kui me palvetame.
Tänu Issand, et võime tulla Su palge ette ja Sa oled siin meiega.
Oled iga vaatajaga kodudes. Sa oled rõõmus tervendaja,
oled Jehovah Rapha, meie ihuarst, kes parandab kõik meie tõved.
Tänu Issand, et Sa praegusel hetkel puudutad iga vaatajat Jeesuse nimel
ja ma käsin praegu iga haigust lahkuda iga vaataja elust
Jeesuse nimel! Halleluuja!
Jeesus puudutab sind just nüüd! Imeline tervendav võidmine täidab
su ihu iga raku ja tervendab sind varbaist pealaeni. Tänu Issand!
Võid tänada, tõsta käed ja tänada! Rõõmusta ja täna, et Ta on teinud
ime sinu ihus täna õhtul! Imeline!
Tänu Issand, täie tervise eest! Jeesuse nimel. Aamen.
Halleluuja! Aamen.
Sina võid TV7 tööd annetusega toetada! Saaja:Taevas TV7.
Swedbank 221048388411 SEB 10220109461019
Ole õnnistatud ja ole terve!
Tõlge: Meeli Martin